**Ministru kabineta rīkojuma projekta**

**„****Grozījumi Ministru kabineta 2013.gada 30.jūlija rīkojumā Nr.349 „Par Nacionālās identitātes, pilsoniskās sabiedrības un integrācijas politikas pamatnostādņu īstenošanas uzraudzības padomi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta rīkojuma projekts „Grozījumi Ministru kabineta 2013.gada 30.jūlija rīkojumā Nr.349 „Par Nacionālās identitātes, pilsoniskās sabiedrības un integrācijas politikas pamatnostādņu īstenošanas uzraudzības padomi””(turpmāk – Projekts) izstrādāts saskaņā ar Ministru kabineta 2012.gada 13.novembra noteikumiem Nr.764 „Nacionālās identitātes, pilsoniskās sabiedrības un integrācijas politikas pamatnostādņu īstenošanas uzraudzības padomes nolikums”.  |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2012.gada 13.novembra noteikumu Nr.764 „Nacionālās identitātes, pilsoniskās sabiedrības un integrācijas politikas pamatnostādņu īstenošanas uzraudzības padomes nolikums” 2.punkts nosaka, ka Nacionālās identitātes, pilsoniskās sabiedrības un integrācijas politikas pamatnostādņu 2012. – 2018.gadam īstenošanu uzrauga Ministru kabineta izveidota Nacionālās identitātes, pilsoniskās sabiedrības un integrācijas politikas pamatnostādņu 2012. – 2018.gadam īstenošanas uzraudzības padome (turpmāk – Padome). Padomi vada kultūras ministrs. Padomes sastāvā ir iekļauti 23 Padomes locekļi, kas pārstāv Ministru prezidenta biroju, Aizsardzības ministriju, Ārlietu ministriju, Finanšu ministriju, Iekšlietu ministriju, Izglītības un zinātnes ministriju, Kultūras ministriju, Labklājības ministriju, Satiksmes ministriju, Tieslietu ministriju, Vides aizsardzības un reģionālās attīstības ministriju, Valsts kanceleju, Sabiedrības integrācijas fondu, Nacionālo elektronisko plašsaziņas līdzekļu padomi, Latvijas Brīvo arodbiedrību savienību, Latvijas Darba devēju konfederāciju, Latvijas Pašvaldību savienību, trīs konkursā izvēlētas augstākās izglītības un pētniecības iestādes, kā arī trīs konkursa kārtībā izvēlētas nevalstiskās organizācijas. Ievērojot to, ka par kultūras ministri iecelta D.Melbārde, kā arī citās pārstāvētajās institūcijās notikušas izmaiņas personālsastāvā, nepieciešams apstiprināt izmaiņas Padomes sastāvā atbilstoši Ministru kabineta 2012.gada 13.novembra noteikumu Nr.764 „Nacionālās identitātes, pilsoniskās sabiedrības un integrācijas politikas pamatnostādņu īstenošanas uzraudzības padomes nolikums” 6. un 7.punkta nosacījumiem.Projekts ir sagatavots, lai saskaņā ar Ministru kabineta 2012.gada 13.novembra noteikumiem Nr.764 „Nacionālās identitātes, pilsoniskās sabiedrības un integrācijas politikas pamatnostādņu īstenošanas uzraudzības padomes nolikums” izdarītu grozījumus Padomes sastāvā un tā varētu pildīt normatīvajos aktos noteiktās funkcijas.Projekts paredz precizēt Padomes sastāvu, kā Padomes priekšsēdētāju norādot kultūras ministri D.Melbārdi, kā Finanšu ministrijas pārstāvi norādot I.Braunfeldi, kā Ministru prezidenta biroja pārstāvi norādot R.Kolu, kā Vides aizsardzības un reģionālās attīstības ministrijas pārstāvi norādot A.Mičulu, kā Iekšlietu ministrijas pārstāvi norādot I.Gorbunovu un kā Ārlietu ministrijas pārstāvi norādot A.Liepiņu.  |
|  3. | Projekta izstrādē iesaistītās institūcijas | Kultūras ministrija. |
|  4. | Cita informācija | Nav. |

*Anotācijas II, III, IV, V, VI un VII sadaļa – projekts šo jomu neskar.*

Kultūras ministre D.Melbārde

Vīza: Valsts sekretārs S.Voldiņš

15.01.2015. 09:51

396

I.Pavloviča

Tālr.67330324, fakss 67330293

Inga.Pavlovica@km.gov.lv